पाएं अपने शहर की ताज़ा ख़बरें और फ्री ई-पेपरडाउनलोड करें
कोराना कर्फ्यू का असर अब किसानों पर दिखाई देने लगा है। लगातार दूसरे साल भी खेतों में ही सब्जियां खराब होने लगी हैं। हालत यह है कि भाव नहीं मिलने के कारण खेतों में लगे टमाटर को किसान तुड़वा भी नहीं रहे हैं। शहर तक जो किसी तरह सब्जी ले जा रहे हैं तो वे भी जल्दी गांव में आने के चक्कर में कम भाव में सब्जियां बेचकर आ रहे हैं।
दूसरी तरफ लोगों को महंगे दामों में सब्जियां मिल रही हैं। कोरोना कर्फ्यू के कारण आठ जगहों पर लगने वाले हाट बाजार अब नहीं लग पा रहे हैं। बड़े स्थानों पर लगने वाली सब्जी दुकानें भी बंद पड़ी हैं। इसलिए सब्जी की खपत कम हो गई है। जो सब्जी विक्रेता ठेलों पर दुकानें लगाते हैं।
सुबह के समय जल्दी सब्जी बेचकर घर पहुंचना चाहते हैं लोग : थोक बाजार में सब्जियों के दाम गिर गए हैं। जो चोरी छिपे सब्जी बेच रहे हैं वे भी कम भाव में ही इन्हें बेचकर जल्दी घर जाना चाहते हैं। पुलिस कार्रवाई का डर बना रहता है। ऐसे में कम दाम पर सब्जी देकर चले जाते हैं। किसानों ने सब्जियां तोड़ना बंद कर दिया है। टमाटर की यह स्थिति है कि किसान उसे तोड़कर नहीं ला रहे हैं।
इन सब्जियों की भी यही हालत
ऐसा ही हाल बैंगन, गिलकी, लौकी, शिमला मिर्च, हरा धनिया, पोदीना, पालक जैसी सब्जियों का हो रहा है। यह भी खेतों में लगी हुई हैं। किसान हर किशन प्रजापति, भंवर लोधी, गोविंद का कहना है कि सब्जी मंडी तक पहुंचाने में भी पुलिस का भय बना रहता है।
अगर किसी तरह सब्जी ले भी जाएं तो वहां पर इसके खरीदार नहीं मिलते। जो मिलते भी हैं तो वे बहुत कम रुपए देते हैं। सब्जियों के वाजिव दाम भी नहीं मिल पा रहे हैं। ऐसे में सब्जियों की तुड़वाई, ढुलाई महंगी पड़ रही है जिससे सब्जियों को नहीं तुड़वा रहे हैं। अब तो थोक सब्जी मंडी बंद हो गई है। पिछले साल भी घाटा हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn